पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना से बचाव को लेकर सरकार द्वारा कई तरह के प्रयास किए जा रहे हैं अस्पतालों की व्यवस्था को सुदृढ़ किया जा रहा है जन जागरुकता के माध्यम से लोगों को मास्क पहनने के साथ-साथ घरों में रहने की सलाह दी जा रही है। वहीं, दूसरी ओर चाईबासा शहर के कुछ कालाबाजारी करने वाले अवैध तंबाकू कारोबारी सुधरने का नाम नहीं ले रहे हैं।
विशेषकर झारखंड में प्रतिबंधित मुंह का कैंसर फैलाने वाले गुटका, खैनी, सिगरेट एवं गुड़ाखु को अत्याधिक आर्थिक लाभ कमाने के लालच में दूसरे प्रदेशों से लाकर कतिपय लोगों के माध्यम से बाजार में चोरी छुपे बेचवाया जा रहा है। हालांकि पूर्व में प्रशासन द्वारा छापामारी कर कुछ अवैध गुटखा एवं तंबाकू जनित उत्पादों के कथित कारोबारियों को जेल भेजा गया था। पर अधिक रूपए के लोभ में पुनः यह धंधा शहर में फलना फूलना चालू हो गया है। जिस कारण लोग गली नुक्कड़ चौराहे पर गुटका खैनी आदि का छुप छुप कर सेवन कर संक्रमण को फैलाने का कार्य कर रहे हैं। आखिर में यह सवाल उठता है कि शहर में भारी पैमाने पर प्रतिबंधित तंबाकू जनित उत्पाद कैसे पहुंच रहे हैं। यह सब कार्य किसके सह पर हो रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn